label_title: Битка при Медина де Риосеко
label_desc: Битката при Медина де Риосеко, известна също като Битката при Моклин, се състои на 14 юли 1808 г., по време на Полуостровната война, когато обединените испански части от опълчение и редовна армия, опитват да прекъснат френските снабдителни линии до Мадрид. Армията на Галисия на Хоакин Блейк и Хоя, под съвместното му командване с генерал Грегорио де ла Куеста, е отблъсната от частите на маршал Жан Батист Бесиер след лошо координирана, но упорита борба, северно от Валядолид.